BLA วิ่ง 3% รับ “บอนด์ยีลด์” ขาขึ้น โบรกชี้กำไรปีนี้โต 35% ชูเป้า 51.80 บ. อัพไซด์ 40%
BLA บวก 3% รับ “บอนด์ยีลด์” ปรับขึ้นแรง โบรกคาดกำไรปี 65 โตเพิ่มขึ้น 35% แนะนำราคเป้าหมาย 51.80 บ. อัพไซด์ 40%
BLA บวก 3% รับ “บอนด์ยีลด์” ปรับขึ้นแรง โบรกคาดกำไรปี 65 โตเพิ่มขึ้น 35% แนะนำราคเป้าหมาย 51.80 บ. อัพไซด์ 40%
23 ก.ย. 2565

ผู้สื่อข่าวรายงานว่า วันนี้ (23 ก.ย.65) ราคาหุ้น บริษัท กรุงเทพประกันชีวิต จำกัด (มหาชน) หรือ BLA ณ เวลา 10:14 น. อยู่ที่ระดับ 37 บาท บวก 1 บาท หรือ 2.78% สูงสุดที่ระดับ 37 บาท ต่ำสุดที่ระดับ 36 บาท ด้วยมูลค่าการซื้อขาย 132.86 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 40%

บล.เคจีไอ (ประเทศไทย) ระบุในบทวิเคราะห์ว่า บริษัทได้รับ Sentiment บวกจากอัตราผลตอบแทนพันธบัตรที่ปรับขึ้นแรง ขณะที่ Consensus คาดกำไรปี 65 โตเพิ่มขึ้น 35% จากงวดเดียวกันของปีก่อน ส่วนปี 66 เติบโต 23% จากงวดเดียวกันของปีก่อน อีกทั้ง Valuation ไม่แพง Forward PE ปีนี้ 15.8 เท่า และคาดจะลดลงเหลือ 11.9 เท่า ในปีหน้า แนะนำราคาเป้าหมาย 51.80 บาท